ເຈົ້າໜ້າ​ທີ່ຮັກສາ​ສັນຕິພາບ ຟີລິບປິນ ທີ່ຖືກຈັບໄປ ຢູ່ Golan Heights ປອດໄພແລ້ວ (ວີດີໂອ)
ໜ່ວຍ​ຮັກສາ​ສັນຕິພາບ ​​ຟີ​ລິບປິ​ນຂອງ​ສະຫະ​ປະຊາ​ດ ຫຼາຍກວ່າ 70 ຄົນ ໄດ້ຖືກ​ຈັບຕົວ​ໄປ ແລະ 32 ຄົນ ​ໄດ້​ຮັບ​ການ​ຊ່ວຍ​ເຫຼືອ ອອກ​ມາ​ໄດ້ ກ່ອນໜ້ານີ້.
ອົງການສະຫະປະຊາຊາດ ກ່າວວ່າ ໜ່ວຍຮັກສາສັນຕິພາບ ຊາວຟີລິບປິນຈຳນວນນຶ່ງ ທີ່ຖືກພວກກະບົດຊີເຣຍ ຢູ່ໃນເຂດ ພູພຽງ Golan Heights ທີ່ອິສຣາແອລຢຶດຄອງນັ້ນ ຈັບຕົວໄປ ໃນອາທິດແລ້ວນີ້ ແມ່ນປອດໄພແລ້ວ ດຽວນີ້ ກອງກຳລັງກວດກາການຢຸດເຊົາສູ້ລົບກັນ ຂອງສະຫະປະຊາ ຊາດ ຫຼື UNDOF ກ່າວໃນວັນອາທິດມື້ນີ້ ວ່າ ພວກເຈົ້າໜ້າທີ່ ຮັກສາສັນຕິພາບ ຊາວຟີລິບປິນຈຳນວນ 40 ຄົນທັງໝົດ ແມ່ນ ສາມາດເຄື່ອນຍ້າຍອອກຈາກບໍລິເວນຂອງພວກເຂົາເຈົ້າໄປໄດ້ ພາຍໃຕ້ຂໍ້ຕົກລົງຢຸດຍິງກັນ ກ່ອນໜ້ານີ້ ຜູ້ບັນຊາການທະຫານຟີລິບປິນ ນາຍພົນເອກ Gregorio Catapang ກ່າວ ວ່າ ໜ່ວຍຮັກສາສັນຕິພາບຊາວຟີລິບປິນຈຸດັ່ງກ່າວ ໄດ້ທຳການຕໍ່ສູ້ກັບພວກກະບົດ ເປັນ ເວລາ 7 ຊົ່ງໂມງ ກ່ອນໜ້າຈະມີການຕົກລົງຢຸດຍິງ ໜ່ວຍຮັກສາສັນຕິພາບຟີລິບປິນຂອງສະຫະປະຊາດ ຫຼາຍກວ່າ 70 ຄົນ ໄດ້ຖືກຈັບຕົວ ໄປໃນອາທິດແລ້ວນີ້ ຈຳນວນ 32 ຄົນ ໄດ້ຮັບການຊ່ວຍເຫຼືອອອກມາໄດ້ ກ່ອນໜ້ານີ້ ເຈົ້າໜ້າທີ່ຮັກສາສັນຕິພາບຊາວຟີຈິ ຈຳນວນ 44 ຄົນກໍຖືກຈັບຕົວໄປ ໃນອາທິດແລ້ວນີ້ ເຊັ່ນດຽວກັນ ແລະຍັງຖືກພວກກໍ່ການຮ້າຍຄວບຄຸມຕົວໄວ້ ຢູ່ໃນເຂດພູພຽງ Golan Heights ຄືກັນ ສະຫະປະຊາຊາດ ໄດ້ຮຽກຮ້ອງໃຫ້ປ່ອຍ ພວກເຈົ້າໜ້າທີ່ຮັກສາສັນຕິພາບຊາວຟີຈີເຫລົ່ານັ້ນ ບໍ່ໄດ້ມີການເປີດເຜີຍໃຫ້ຊາບ ເຖິງຊື່ສຽງຂອງກຸ່ມທີ່ຈັບ ພວກເຈົ້າໜ້າທີ່ຮັກສາສັນຕິພາບ ໄປນັ້ນ